Глыбоцкі дэндралагічны сад

Глыбоцкі дэндралагічны сад — парк, помнік прыроды рэспубліканскага значэння ў Глыбоцкім раёне Віцебскай вобласці Беларусі.

 Гісторыя 
Першапачатковая назва дэндрарыя — «Дэндралагічны парк Глыбоцкага лясгаса» была зменена з красавіка 1985 года на «Дэндралагічны сад Глыбоцкага лясгаса» — Дэндрасад.

Ідэя стварэння дэндралагічнага сада («дэндра» з грэчаскай мовы «дрэва») узнікла ў спецыялістаў лясгаса ў 1950-х гадах; заснавальнікам быў Віктар Антонавіч Ламака.http://glubmusej.by/be/nasha-spadchyna/pamyatnyya-myastsiny/dendralagichny-sad-glybotskaga-lyasgasa?filter_tag[0]= Дэндралагічны сад Глыбоцкага лясгаса ўваходзіць у лік помнікаў прыроды рэспубліканскага значэння.

Праектаванне дэндралагічнага сада пачалося ў 1960 годзе аддзелам дрэўных раслін Інстытута біялогіі АН БССР. Планавалася на гэтай плошчы размясціць 158 відаў дрэўных і куставых парод.

10 лістапада 2025 года зменены межы, плошча, рэжым аховы і выкарыстання батанічнага помніка прыроды рэспубліканскага значэння «Глыбоцкі дэндралагічны сад» ва ўпраўленні Глыбоцкага раённага выканаўчага камітэта на тэрыторыі Глыбоцкага раёна Віцебскай вобласці.

 Апісанне 
Дэндрасад знаходзіцца за 2,5 км ад Глыбокага, каля вёскі Арэхаўна, на тэрыторыі 8,2 гектара. У Дэндрасадзе няма пладовых дрэваў: 28 % калекцыі гэта віды з Далёкага Усходу і Азіі, таксама ёсць віды з Паўночнай Амерыкі, Крыма, Каўказа, паўднёва-ўсходняй часткі Заходняй Еўропы.

Асноўныя мэты дэндрасада:
 вывучэнне росту і развіцця ў Беларусі тэхнічна каштоўных і дэкаратыўных дрэў і кустарнікаў,
 адбор перспектыўных відаў і форм для ўкаранення ў лясныя культуры,
 азеляненне суседніх населеных пунктаў,
 атрыманне насення,
 стварэнне дэндралагічнай калекцыі.

Станам на 2021 год, у калекцыі дэндрасада 550 відаў дрэў, якія адносяцца да 102 родаў і 36 сямействаў. Паводле рашэння Дзяржаўнага камітэта Рэспублікі Беларусь па экалогіі з 1991 года дэндралагічнаму саду нададзены статус дзяржаўнага помніка прыроды рэспубліканскага значэння.

Жывая калекцыя дрэў — галоўнае дасягненне дэндрасада. Расліны аднаго віду высаджаны звычайна біягрупамі, колькасць дрэў у іх 5—10, кустарнікаў 10-20. Каля 15 % — хваёвыя пароды, астатнія лісцевыя.http://pridvinie.vlib.by/index.php/zapavedniki-zakazniki-parki/2546-dendralagichny-sad-glybotski-rajon

 Крыніцы 

 Літаратура 
 Государственное опытное лесохозяйственное учреждение «Глубокский опытный лесхоз», брошюра.

Катэгорыя:Дэндрапаркі Беларусі
Катэгорыя:Славутасці Глыбокага